laion/Wikipedia-Exotic huggingface dataset:
ג'קסון פורוסו

ג'קסון גבריאל פורוסו ורנאסה (בספרדית: Jackson Gabriel Porozo Vernaza; נולד ב-4 באוגוסט 2000 בסן לורנסו שבאקוודור) הוא כדורגלן אקוודורי המשחק בעמדת הבלם בקבוצת טרואה מליגת העל הצרפתית ובנבחרת אקוודור. פורוסו גדל במחלקות הנוער של ליגה דה קיטו, סנדינו, מאנטה ואינדפנדיינטה דל ואיה. הוא ערך 18 הופעות ליגה והבקיע שער אחד במדי מאנטה במסגרת ליגת המשנה האקוודורית. ב-23 במרץ 2018 חתם פורוסו בסנטוס מליגת העל הברזילאית, והחל לשחק במחלקת הנוער של המועדון. ב-1 באוקטובר 2020 חתם פורוסו על חוזה לחמש עונות בבואבישטה מליגת העל הפורטוגלית. ב-22 בנובמבר ערך את הופעת הבכורה שלו במועדון, בניצחון 1-0 על ויזלה במסגרת הסיבוב השלישי של הגביע הפורטוגלי לעונת 2020/2021. ב-16 בינואר 2021 ערך פורוסו את הופעת הבכורה שלו בליגה, בהפסד 3-1 לטונדלה במסגרת המחזור ה-14 לעונת 2020/2021. ב-13 בפברואר הבקיע את שער הבכורה שלו במועדון, בתיקו 2-2 נגד פורטו במסגרת המחזור ה-19 בליגה. הוא שיחק במועדון במשך שתי עונות, בהן ערך 35 הופעות ליגה והבקיע שני שערים. ב-24 ביוני 2022 חתם פורוסו על חוזה לחמש עונות בטרואה מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 3-2 למונפלייה במסגרת המחזור הראשון בליגה לעונת 2022/2023. ב-2 באוקטובר הבקיע את שער הבכורה שלו במועדון, בתיקו 2-2 נגד סטאד ריימס במסגרת המחזור התשיעי בליגה. ב-10 בספטמבר 2019 ערך פורוסו את הופעת הבכורה שלו בנבחרת אקוודור, בניצחון 3-0 על נבחרת בוליביה במשחק ידידות. נכלל בסגל נבחרת אקוודור לטורניר מונדיאל 2022. נכלל בסגל נבחרת אקוודור לטורניר קופה אמריקה 2024. ג'קסון פורוסו, באתר Transfermarkt ג'קסון פורוסו, באתר Soccerway ג'קסון פורוסו, באתר BDFutbol ג'קסון פורוסו, באתר WorldFootball.net ג'קסון פורוסו, באתר National Football Teams ג'קסון פורוסו, באתר FootballDatabase.eu Santos supera Palmeiras e contrata jovem equatoriano; conheça באתר Terra, ‏ 23 במרץ 2018 (בפורטוגזית) Boavista, de Portugal, anuncia a contratação de Jackson Porozo, ex-Santos באתר Esporte Interativo, ‏ 1 באוקטובר 2020 (בפורטוגזית) L'ESTAC signe Jackson Porozo באתר Foot Mercato, ‏ 24 ביוני 2022 (בצרפתית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית) Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
איסט פלסטיין (אוהיו)

איסט פלסטיין (באנגלית: East Palestine) הוא כפר בצפון־מזרח מחוז קולומביאנה, אוהיו, ארצות הברית. בשנת 2020 עמדה האוכלוסייה על 4,761 תושבים. היישוב ממוקם על גבול המדינה עם פנסילבניה, 31 ק"מ דרומית לינגסטאון ו־64 ק"מ מצפון־מערב לפיטסבורג. משנות ה־70 של המאה ה-19 ועד אמצע שנות השישים של המאה ה־20, היישוב היה בית לתעשייה גדולה של קרמיקה וייצור צמיגים. היישוב נוסד בשנת 1828 כמכניקסבורג (Mechanicsburg), והתאגד ככפר בשנת 1875 תחת השם איסט פלסטיין על שם אזור פלשתינה המקראי. לאחר שהגיעה לאוכלוסייה של 5,000, פעלה איסט פלסטיין כעיר סטטוטורית משנת 1920 ועד 2011, אז חזרה למעמד כפר בגלל קיטון באוכלוסייה. בשנת 2023 התרחשה באזור תאונת רכבת. הכבישים המהירים הבאים עוברים באיסט פלסטיין: כביש 46 כביש 165 כביש 170 כביש 558 לפי הלשכה למפקד האוכלוסין של ארצות הברית, לאיסט פלסטיין שטח כולל של 8.16 קילומטרים רבועים. שני נחלים עוברים בכפר. מדיה וקבצים בנושא איסט פלסטיין בוויקישיתוף אתר האינטרנט הרשמי של איסט פלסטיין (באנגלית) "East Palestine village, Ohio". U.S. Census Bureau. נבדק ב-24 במרץ 2022. {{cite web}}: (עזרה) "Post Office - East Palestine OH". The Living New Deal. נבדק ב-27 באפריל 2022. {{cite web}}: (עזרה) McCord, William B. (1905). History of Columbiana County, Ohio and Representative Citizens. Biographical Publishing Company. pp. 330–331. "US Gazetteer files 2010". United States Census Bureau. אורכב מ-המקור ב-2011-02-20. נבדק ב-2013-01-06. "US Gazetteer files: 2010, 2000, and 1990". United States Census Bureau. 2011-02-12. נבדק ב-2011-04-23.
נורי חביב

נורי חביב (1919 - ?) היה צלם סרטים ובמאי קולנוע ישראלי שפעל בארץ בשנות ה-50 וה-60. נורי חביב נולד בבגדאד, שבעיראק ב-1919 למשפחה בת חמישה בנים. את ניסיונו בייצור סרטים רכש כבר בפרס ועיראק שם יצר 22 סרטים עד עלייתו ארצה. בתקופה זו עבד, בין השאר, עם ג’ורג‘ עובדיה, שעלה לימים גם הוא לישראל ויצר מספר סרטי קולנוע. ב-1954 עלה חביב לישראל ויחד עם שלושה מאחיו הוא הקים אולפן הסרטה בהרצליה בשם "אולפני חביב". בין 1954 ל-1956 עסק חביב בהפקת סרטו הראשון בישראל באין מולדת שהיה הסרט הראשון שצולם בישראל בצבע ועסק בעליית יהודים מתימן. הקרנת הבכורה של הסרט נערכה ב-8 בספטמבר 1956. סרטו השני והאחרון שצולם בישראל היה רחל (סרט, 1960)מלודרמת פשע שעסקה בזנות וסמים בשכונת מצוקה. הקרנת הבכורה שלו הייתה ב 17 ביולי 1960 והיה זה הסרט הישראלי הראשון שהוגבל לצפייה, על ידי המועצה לביקורת סרטים ומחזות, בגלל סצינות נועזות. דוד רם ורחל טטרקו את הדמויות הראשיות בסרט גילמו דוד רם ורחל טטרקו, גננת בעיסוקה. חביב אף נישא לטטרקו ולשניים נולד בן. חביב החל לצלם את סרטו השלישי, "בת הפרברים", אך הסרט לא הושלם מעולם. חביב עזב את הארץ לארצות הברית, השתקע בניו יורק ושם המשיך לעבוד כקולנוען. בין השאר, שימש כצלם בסרטו של מאיר זרחי, אני יורקת על קברך ב-1978. נורי חביב, במיזם "אישים" לתיעוד היצירה הישראלית נורי חביב, במסד הנתונים הקולנועיים IMDb (באנגלית) נורי חביב, באתר "אידיבי", מאגר הידע העברי לקולנוע ישראלי ועולמי נורי חביב, באתר ספר הקולנוע הישראלי נתן גרוס, נורי, לארי, רחל וקאזאבלאן, על המשמר, 25 בנובמבר 1959 ב. א. דוד, האם נורי חביב הוא הרפתקן או אמן, דבר, 23 בספטמבר 1955 ב. א. דוד, על אנשים וסרטים, דבר, 24 באוגוסט 1956 נירית אנדרמן, מדוע נאסר להקרנה הסרט הראשון שכולו ישראלי, באתר הארץ, 29 במרץ 2010 הוחל בהסרטת הסרט שייוצר כולו בארץ, על המשמר, 26 באוקטובר 1954 ר. עזריה, הוקמה חברת סרטים חדשה - בעל החברה הוא יצרן סרטים מפרס, מעריב, 14 בספטמבר 1954 מאיר זרחי, "באין מולדת" מוסרט במולדת, הַבֹּקֶר, 15 בדצמבר 1954 באין מולדת - סרט ישראלי חדש, הארץ, 31 בדצמבר 1954 שמואל אור, הצגת הבכורה של הסרט "באין מולדת", חרות, 2 בספטמבר 1956 Rachel, IMDb הסרט "רחל" הותר להצגה למבוגרים בלבד, דבר, 6 ביולי 1960 על הסרט "רחל", בעיתון "העולם הזה", 8 ביוני 1960
Snow White and the Seven Dwarfs

Snow White and the Seven Dwarfs הוא פסקול סרט הקולנוע "שלגיה ושבעת הגמדים" של חברת וולט דיסני משנת 1937, ובולט כאלבום הפסקול הראשון שיצא לאור באופן מסחרי. האלבום הורחב ויצא מחדש מספר רב של פעמים. מילות השירים נכתבו על ידי לארי מורי, המוזיקה לשירים הולחנה על ידי פרנק צ'רצ'יל. שירים שנכתבו לסרט אך לא נעשה בהם שימוש כוללים שני שירים לגמדים: "Music in Your Soup" (הסצנה הנלווית הייתה מונפשת לחלוטין, אם כי לא צבועה, לפני שנמחקה מהסרט) "You're Never Too Old to Be Young" (הוחלף על ידי "The Silly Song") האלבום Snow White and the Seven Dwarfs באתר ספוטיפיי
ברברה ליף

בַּרְבָּרָה א. לִיף (באנגלית: Barbara A. Leaf) היא דיפלומטית אמריקאית. מאז מאי 2022 מכהנת כעוזרת מזכיר המדינה לענייני המזרח הקרוב. קודם לכן כיהנה בתפקידים בכירים בשירות החוץ האמריקאי, בין היתר כשגרירת ארצות הברית באיחוד האמירויות הערביות (אנ') בין השנים 2014–2018 ליף סיימה את לימודיה בקולג' של ויליאם ומרי (אנ') בשנת 1980 עם תואר ראשון בממשל ובעל תואר שני בענייני חוץ עם התמקדות בענייני ברית המועצות מאוניברסיטת וירג'יניה. משנת 1996 עד 2000 שימשה ליף כ"משקיפה" במחלקה למזרח התיכון בשגרירות ארצות הברית בפריז (אנ'), ודיווחה על מדיניות החוץ הצרפתית צרפת בנוגע לעיראק, איראן, הסכסוך הערבי-ישראלי, לוב ומלחמה בטרור. משנת 2001 עד 2003 שימשה כיועצת למנהל הרפואי של המחלקה. תפקיד זה נוצר בעקבות פיגועי 11 בספטמבר, כדי לפתח תוכניות רפואיות ואבטחה להתמודדות עם איומי אב"כ על מתקנים דיפלומטיים בארצות הברית ומחוצה לה. משנת 2004 עד 2006 שימשה ליף כיועצת פוליטית בשגרירות ארצות הברית בסרייבו (אנ'), בוסניה-הרצגובינה, שם סייעה לקדם יעדי מדיניות מרכזיים של ארצות הברית בנושא דמוקרטיזציה ורפורמה פוליטית, סיכול טרור ושילוב אזורי מחדש בין המדינות הלוחמות, אשר התפצלו לאחר התפרקות יוגוסלביה (אנ'). משנת 2003 עד 2004 היא ניהלה את המטה האזורי של משרד הנציג העליון (OHR), בטוזלה, בוסניה-הרצגובינה, באכיפת יישום היבטים אזרחיים של הסכם דייטון, לרבות החזרת פליטים לאזורים שעברו טיהור אתני. ליף הנחתה את צוות השיקום הפרובינציאלי של ארצות הברית במחוז האסטרטגי של בצרה, עיראק, משנת 2010 עד 2011, והשאיר תפקיד של יועץ שר פוליטי בשגרירות ארצות הברית ברומא, איטליה, כדי לפקח על המעבר של צוות השיקום לקונסוליה האמריקאית. בין השנים 2011 ל-2013 שימשה כסגנית עוזרת מזכיר המדינה לעיראק. היא הייתה סגנית עוזרת מזכיר המדינה של חצי האי ערב בלשכה לענייני המזרח הקרוב. בין השנים 2014–2018 כיהנה כשגרירת ארצות הברית באיחוד האמירויות הערביות (אנ'). בינואר 2021, מונתה ליף למנהלת הבכירה של המועצה לביטחון לאומי למזרח התיכון וצפון אפריקה בממשל ביידן. ב-15 באפריל 2021, מינה הנשיא ג'ו ביידן את ליף להיות עוזרת מזכירת המדינה לענייני המזרח הקרוב. מינויה אושר ב-18 במאי 2022 במקום יעל למפרט. ליף דוברת ערבית, צרפתית, איטלקית וסרבו-קרואטית. היא הייתה עמיתת רות וסיד לפידוס במכון וושינגטון ומנהלת תוכנית גדולד לפוליטיקה ערבית מ-2018 עד 2022. מדיה וקבצים בנושא ברברה ליף בוויקישיתוף ברברה ליף, במשרד ההיסטוריון, מחלקת המדינה של ארצות הברית "Barbara A. Leaf". The Washington Institute. נבדק ב-3 ביוני 2020. {{cite web}}: (עזרה) "Leaf, Barbara A." U.S. Department of State. נבדק ב-3 ביוני 2020. {{cite web}}: (עזרה) "White House Personnel". President-Elect Joe Biden (באנגלית אמריקאית). נבדק ב-2021-01-19. "President Biden Announces His Intent to Nominate Key Administration Leaders in the State Department". The White House. 15 באפריל 2021. נבדק ב-13 במרץ 2022. {{cite web}}: (עזרה) "On the Nomination (Confirmation: Barbara A. Leaf, of Virginia, to be an Assistant Secretary of State (Near Eastern Affairs))". US Senate. נבדק ב-11 ביוני 2022. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברברה ליף".
דורידיים

דורידיים (שם מדעי: Dorididae) המכונה לעיתים גם בשמה העממי לימון ים היא משפחה של חשופיות ים צבעוניות בגודל בינוני עד גדול. מקור השם המדעי של המשפחה הוא נימפת הים, דוריס, במיתולוגיה היוונית העתיקה. השם העממי לימון ים, נגזר ככל הנראה מהדמיון החזותי ללימון עקב צבעם הצהוב-כתמתם ברוב המינים השייכים למשפחה, צורתם האליפטית כפי שנראית ממבט עילי ועורם המחוספס. שם זה משמש גם כתיאור למשפחות דומות נוספות של חשופיות ים. הדורידיים ניזונים מספוגים. הם מטילים רצועות של ביצים לבנות או צהובות. הדורידיים יכולים להגיע לגודל של עד כ-20 ס"מ. צורתם היא שטוחה ומנקודת מבט עליונה אליפטית. יש להם שני זיזים דמויי קרניים, המכונים ריינופורים, על הראש. על גבם זימים המזכירים מעט עשב, המסודרים בצורת שושנה. מסביב לעורם זרועות לעיתים נקודות שחורות, והוא מכוסה בליטות קטנות, הנקראות גבשושיות (אנ'). במשפחת הדורידיים נכללים הסוגים: אפלודוריס (ברג, 1879) –‏ Aphelodoris ארטכיה (ברג, 1881) –‏ Artachaea קונואלביה (קולייר ופארמר, 1964) –‏ Conualevia דוריופסיס (ברג, 1889) –‏ Doriopsis דוריס (ליניאוס, 1758) –‏ Doris גוסלינריה (ולדס, 2001) –‏ Goslineria הומויודוריס (ברג, 1881; טקסון מוטל בספק) –‏ Homoiodoris פרודוריס (ולדס, 2001) –‏ Pharodoris מדיה וקבצים בנושא דורידיים בוויקישיתוף דורידיים, באתר ITIS (באנגלית) דורידיים, באתר NCBI (באנגלית) דורידיים, באתר Animal Diversity Web (באנגלית) דורידיים, באתר GBIF (באנגלית) Sea lemon | The Wildlife Trusts, www.wildlifetrusts.org (באנגלית) Bouchet, P. (2010). Dorididae Rafinesque, 1815. In: MolluscaBase (2016). Accessed through: World Register of Marine Species on 2016-12-04.
בונר

האם התכוונתם ל... ג'ון טיילר בונר – ביולוג אמריקאי מאט בונר – כדורסלן אמריקאי ניקולאי בונר – רוצח סדרתי ישראלי פרנק בונר (אנ') – שחקן אמריקאי רוזה בונר – אמנית צרפתייה
השושלת האבגרית

השושלת האבגרית הייתה שושלת ממוצא נבטי, ששלטה בין השנים 134 לפנה"ס עד שנת 242 לספירה בממלכת אוסרואנה ובבירתה אדסה שבמסופוטמיה עילית. חלק מבני השושלת נשאו שמות איראניים, בעוד שלאחרים היו שמות ערביים, כולל אבגר עצמו. יהודה בנציון סגל מציין כי השמות המסתיימים ב-"וּ" הם "ללא ספק נבטים". מלכי השושלת האבגרית דיברו "סוג של ארמית". לקראת 132 לפני הספירה השתחרר אריו, ראש שבט מקומי משלטון הממלכה הסלאוקית והקים ממלכה עצמאית (או נסיכות) עם אדסה כבירתה. מלבד כמה שליטים ממוצא ארמני או פרתי, רוב שליטי הממלכה היו נבטים. ממלכה זו, המכונה לעיתים "נסיכות אבגר" (אחד עשר שליטים נושאים שם זה), הצליחה לשמור על האוטונומיה שלה במשך קרוב לארבע מאות שנים, למרות הכובשים השונים שעברו דרכה במהלך ההיסטוריה שלה. על פי פליניוס הזקן, בתקופה הרומית התושבים היו ערבים ושליטיהם היו בעלי התואר "פילרך" (ראש פילה) או "טופרך" (שופט). הממלכה השתרעה צפונה עד הרי הטאורוס, מערבה עד הפרת, שהפריד בינה לבין ממלכת קומגנה, ומזרחה לחידקל. היא כללה, מלבד אדסה, ערים חשובות כמו חרן, נציבין (במסופוטמיה), רזאנה, סרוג, סינגרה (סינגאר, בעיראק) וזאוגמה על הפרת, שהייתה צומת חשוב לשיירות. בזמן הטריומווירט הראשון הייתה אדסה בעלת ברית של הרומאים. הפרוקונסול מרקוס ליקיניוס קראסוס חצה את הפרת בראש צבא של 42,000 איש בעצת אבגר השני ותקף את מסופוטמיה במטרה להשתלט על סלאוקיה על החידקל. אבל אבגר השני שהתייצב לצד הפרתים בגד בו. קראסוס הובס בקרב חרן (53 לפנה"ס) ונהרג במהלך הנסיגה (לפי פלוטרכוס). לאחר קרב חרן ניהלו מלכי השושלת מדיניות פרו-פרתית במשך כמאתיים שנה. אבגר החמישי (שלט 13–50 לספירה) מתואר כאחד המלכים הראשונים שקיבלו עליהם את הנצרות, עת ניצר אותו אדאי מאדסה (תדאוס מאדסה), אחד משבעים השליחים. בתחילת המאה ה-2 לספירה הפכו הרומאים את אוסרואנה למדינה קליינטית רומית. המלך אבגר השביעי בן עזד הודח על ידי הקיסר הרומי טראיאנוס, אשר החזיק את העיר בשליטתו במשך שנתיים לפני שהעביר אותה לשני נסיכים זרים, יאלור ופרתמספטס. בשנת 123 הצליח מענו השביעי בן עזד, אחיו של אבגר השביעי, לשוב לכס המלוכה. מזמן זה, כמו באזורים רבים תחת שלטון רומי, נטבעו מטבעות עם דמותו של הריבון השולט בצד אחד וזו של הקיסר הרומי בתקופתו מאחור. בשנת 163 ואאל, בנו של סהרו, חבר לפרתים במאבק נגד הרומאים. בתקופת שלטונו של הקיסר קרקלה (198–217), כנראה בשנת 214, הודח אבגר התשיעי סוורוס, ואוסרואנה שולבה בפרובינקיה רומית (קולוניה). לאחר מכן, שלטו מלכי השושלת האבגרית רק לכאורה. אבגר העשירי פראהד, השליט הנומינלי האבגרידי האחרון, התיישב ברומא יחד עם אשתו. מדיה וקבצים בנושא השושלת האבגרית בוויקישיתוף Abgarids, Brill Encyclopedia of Early Christianity Online Judah Segal, ABGAR, Encyclopædia Iranica
המצור על ברצלונה (1808)

המצור על ברצלונה (בקטלאנית: Bloqueig de Barcelona) התרחש מאוגוסט עד דצמבר 1808 במהלך מלחמת חצי האי והיה ניסיון כושל של כוחות ספרדים לכבוש מחדש את ברצלונה הצרפתית הכבושה. הצרפתים בגווילאומה פיליברט דוזה (אנ') כבשו את ברצלונה ב-29 בפברואר 1808. במרד 2 במאי (אנ') במדריד, התקוממו האזרחים נגד הצרפתים ב-2 במאי 1808, ושלושה ימים לאחר מכן, לחץ מצד נפוליאון אילץ את פרדיננד השביעי מספרד להחזיר את הכתר לאביו, שמסר אותו לנפוליאון, וזאת כדי לפנות לאחיו ג'וזף בונפרטה ב-10 במאי. ז'ירונה הספרדית הכבושה המשיכה לחסום את הקשרים מברצלונה לפרפיניאן בצרפת, כאשר דוזה כיתר את ז'ירונה ב-20–21 ביוני 1808 ללא הצלחה וב-24 ביולי-16 באוגוסט, המצור השני שלו על ז'ירונה נכשל שוב. ב-23 ביולי, יום אחד לפני תחילת המצור השני על ז'ירונה, הגיע המרקיז מדל פאלאסיו בטרגונה בראש אוגדה של חיילי צבא סדיר של ספרד. הגנת ברצלונה הצרפתית כללה רק 3,500 חיילים שווייצרים ואיטלקים שנותרו בפיקודו של הגנרל לקצ'י. ב-31 ביולי אחרון המוצבים הצרפתיים, טירת מונגאט, נכנע והחל המצור על ברצלונה. לאחר המצור השני הכושל על ז'רונה, חזר דוזה לברצלונה ב-20 באוגוסט וכיתור העיר הפך למצור. ב-5 בנובמבר, גנרל סן-סיר (General St. Cyr) עם 23,680 חייליו, צעד לעבר ברצלונה. המצור על רוזס (אנ') נמשך מ-7 בנובמבר עד 5 בדצמבר 1808 והסתיים בניצחון צרפתי. קרב קרדדאו (אנ') המכריע ב-16 בדצמבר 1808 הסתיים בניצחון צרפתי. ב-21 בדצמבר, סן-סיר הביס את הספרדים בקרב המלך מילס (אנ'), והרחיק את הצבא הקטלוני מברצלונה. מלחמת הירושה הספרדית Rickard, J. (2008). "Siege of Barcelona, 1 August-17 December 1808". Archived from the original on 9 March 2022. Oman, Sir Charles William Chadwick (1902). A history of the Peninsular War. Vol. I. Oxford: Clarendon Press. Retrieved 24 July 2022. מדיה וקבצים בנושא המצור על ברצלונה בוויקישיתוף Guerra de la Independencia 1911 Encyclopædia Britannica/Peninsular War Rickard 2008. Oman 1902, pp. 70–71.
She Will

She Will הוא סינגל של הראפר האמריקאי ליל ויין בהשתתפות הראפר הקנדי דרייק, מתוך אלבום האולפן התשיעי של ויין, Tha Carter IV. השיר יצא לאור ב-16 באוגוסט 2011, על ידי חברות התקליטים קאש מאני רקורדס, יאנג מאני אנטרטיינמנט ויוניברסל ריפבליק רקורדס, כסינגל הרביעי מתוך האלבום. השיר זכה בתואר הפלטינה המרובעת מטעם איגוד תעשיית ההקלטות האמריקאי, על 4 מיליון עותקים שנמכרו. ב-7 באוגוסט 2011, וידאו מתוך סשן הקלטות של השיר פורסם על ידי ליל ויין, שהציג את הוורס שלו לדרייק בסקייפ. וידאו זה בוים על ידי די ג'יי סקוב דו, והוא הוצג בחדשות MTV. במקור, השיר נקרא "Maybe She Will", הוקלט על ידי דרייק כאמן ראשי וכלל הופעת אורח של הראפר ריק רוס. עם זאת, דרייק ביקש מוויין לכלול את השיר באלבום שלו. ב-18 באוגוסט 2011, נכנס השיר למצעד שירי ה-R&B/היפ-הופ של מגזין הבילבורד במקום ה-48, ובסופו של דבר קפץ למקום הראשון. בשבוע הראשון לצאתו, מכר הסינגל 255,000 עותקים דיגיטליים ונכנס למקום השלישי במצעד הבילבורד הוט 100. זהו הסינגל המצליח ביותר במצעדים מתוך האלבום, וכן השני המצליח ביותר של ויין לאחר "Lollipop". השיר הגיע גם לראש מצעד השירים הדיגיטליים בשבוע של 3 בספטמבר 2011. "She Will (feat. Drake) – Single – United States". iTunes. Apple, Inc. נבדק ב-16 באוגוסט 2011. {{cite web}}: (עזרה) "CHR archive 8/16 Rhythm Crossover". FMQB. נבדק ב-16 באוגוסט 2011. {{cite journal}}: (עזרה) "RIAA – Recording Industry Association of America". Recording Industry Association of America. "Lil Wayne To Drop 'She Will,' Drake Looks On". MTV News. 8 באוגוסט 2011. נבדק ב-2011-08-08. {{cite web}}: (עזרה) "T-Minus Talks Nicki Minaj's "Moment 4 Life," Drake's "Take Care," and Nathan Diaz"Tha Carter IV"". Complex. נבדק ב-2011-01-05. "New Music: Lil Wayne Ft. Drake x Rick Ross "She Will" (Original)". Rap Radar. נבדק ב-13 באוגוסט 2011. {{cite web}}: (עזרה) "R&B/Hip-Hop Songs: Week of August 27, 2011 (Biggest Jump)". Billboard. Nielsen Business Media, Inc. נבדק ב-18 באוגוסט 2011. {{cite web}}: (עזרה) "Lil Wayne's 'She Will' Feat. Drake Debuts at No. 1 on Digital Songs; Jay-Z & Kanye Top Billboard 200 Again". Billboard. Nielsen Business Media, Inc. נבדק ב-24 באוגוסט 2011. {{cite journal}}: (עזרה) "Lil Wayne Logs Hot 100's Biggest Bow, Katy Perry Still No. 1". Billboard. Nielsen Business Media, Inc. נבדק ב-24 באוגוסט 2011. {{cite web}}: (עזרה)
אנוק אמוופו

אנוק אמוופו (באנגלית: Enock Mwepu; נולד ב-1 בינואר 1998 בלוסקה שבזמביה) הוא כדורגלן עבר זמבי ששיחק בעמדת הקשר. אמוופו החל את הקריירה המקצוענית שלו במועדונים NAPSA סטארס וקפואה סלטיק מליגת העל הזמבית. ב-22 ביוני 2017 חתם אמוופו על חוזה לחמש עונות ברד בול זלצבורג מהבונדסליגה האוסטרית, והושאל למשך עונה אחת לקבוצת המילואים של המועדון, ליפרינג, המשחקת בהליגה האוסטרית השנייה. הוא ערך 23 הופעות ליגה במדי קבוצת המילואים, בהן הבקיע ששה שערים. תוך כדי תקופתו בקבוצת המילואים של המועדון, שולב אמוופו במשחקי הקבוצה הראשונה של המועדון, וב-21 בספטמבר 2017 ערך את הופעת הבכורה שלו במסגרת הגביע האוסטרי. ב-1 באוקטובר ערך את הופעת הבכורה שלו בבונדסליגה האוסטרית, בניצחון 1–2 על וולפסברג במסגרת המחזור העשירי לעונת 2017/2018. ב-15 באפריל 2018 הבקיע את שער הבכורה שלו במועדון, בניצחון 2–6 על אדמירה ואקר מדלינג במסגרת המחזור ה-30 בליגה. בסך הכל שיחק אמוופו במועדון במשך ארבע עונות, בהן ערך 81 הופעות ליגה והבקיע 11 שערים, וזכה בארבע אליפויות אוסטריה ושלוש פעמים בגביע האוסטרי. ב-6 ביולי 2021 חתם אמוופו על חוזה לארבע עונות בברייטון אנד הוב אלביון מהפרמייר ליג. ב-14 באוגוסט ערך את הופעת הבכורה שלו במועדון, בניצחון 1–2 על ברנלי במסגרת המחזור הראשון בליגה לעונת 2021/2022. ב-27 באוקטובר הבקיע את שער הבכורה שלו במועדון, בהפסד ללסטר סיטי במסגרת גביע הפוטבול ליג. ב-30 באוקטובר הבקיע את שער הבכורה שלו בליגה, בתיקו 2-2 נגד ליברפול במסגרת המחזור העשירי. הוא ערך 18 הופעות ליגה והבקיע שני שערים בעונתו הראשונה במועדון, והוסיף שש הופעות ליגה בעונת 2022/2023 טרם פרישתו. ב-10 באוקטובר 2022 הודיעה ברייטון אנד הוב אלביון על פרישתו של אמוופו מכדורגל לאחר שאובחן כסובל ממחלת לב תורשתית נדירה. ב-2 בספטמבר 2017 ערך אמוופו את הופעת הבכורה שלו בנבחרת זמביה, בניצחון 1–3 על נבחרת אלג'יריה במסגרת מוקדמות מונדיאל 2018. במשחק זה הבקיע את שער הבכורה שלו בנבחרת. בסך הכל ערך אמוופו 24 הופעות במדי נבחרת זמביה, בהן הבקיע ששה שערים. אחיו הצעיר הוא הכדורגלן פרנסיסקו אמוופו. רד בול זלצבורג אליפות אוסטריה (4): 2017/2018, 2018/2019, 2019/2020, 2020/2021 הגביע האוסטרי (3): 2018/2019, 2019/2020, 2020/2021 נבחרת זמביה עד גיל 20 גביע אפריקה לאומות עד גיל 20 (1): 2017 מדיה וקבצים בנושא אנוק אמוופו בוויקישיתוף אנוק אמוופו, באתר Transfermarkt אנוק אמוופו, באתר Soccerway אנוק אמוופו, באתר BDFutbol אנוק אמוופו, באתר WorldFootball.net אנוק אמוופו, באתר National Football Teams אנוק אמוופו, באתר FootballDatabase.eu אנוק אמוופו, באתר ESPN פרופיל המאמן, באתר Transfermarkt Zambia U20 star Mwepu joins Austria's Salzburg באתר BBC, ‏ 22 ביוני 2017 (באנגלית) Mwepu joins Albion from Red Bull Salzburg באתר הרשמי של ברייטון אנד הוב אלביון, 6 ביולי 2021 (באנגלית) Enock Mwepu medical update באתר הרשמי של ברייטון אנד הוב אלביון, 10 באוקטובר 2022 (באנגלית) Im Geburtstalk: Francisco Mwepu באתר הרשמי של שטורם גראץ, 1 במרץ 2021 (בגרמנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנוק אמוופו".
קובאן (נהר)

קובאן (ברוסית: Кубань) הוא נהר ברוסיה, בחלק המערבי של צפון הקווקז, בחבל הנושא את אותו שם. אורך הנהר הוא 870 קילומטרים והוא נשפך לים אזוב באמצעות דלתה ובה שתי זרועות. הנהר נובע מהר אלברוס ויש לו אגן הניקוז בן 57,900 קילומטרים רבועים. לנהר היו יותר משלוש מאות שמות שונים. משמעות שם הנהר בשפת המקום הוא "נהר העולה על גדותיו". השם היווני הקדום היה Hypanis. על נהר קובאן ממוקמות הערים קאראצ'אייבסק, אוסט-דז'גוטה, צ'רקסק, נבינומיסק, ארמאביר, נובוקובנסק, קרופוטקין, אוסט-לבינסק, קרסנודאר, טמריוק. על הענף הימני של הפרוטוקה נמצא סלאביאנסק-על-קובאן. באגן של נהר קובאן יש לפחות 106 מינים של דגים, יש כ-400 מינים וצורות של זואופלנקטון, כולל תולעים קופפודים וסרטנים מסתעפים, רוטיפרים, רכיכות וכו'. הציפורים של מרחבי המים הן: קורמורניים, אווזים, ברווזים, שקנאיים, ברבורים, אנפה אפורה, אנפיות, וגם עוף טורף: בז נודד. בבריכות השחייה ובחורשות של צ'רנורקובסקי ואחטאר אפשר למצוא אונדטרות וחזירי בר. מדיה וקבצים בנושא קובאן בוויקישיתוף קובאן, באתר אנציקלופדיה בריטניקה (באנגלית)
בין שני לבבות

"בין שני לבבות" הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1970 חברת התקליטים הד ארצי, והוא נכלל כרצועה התשיעית באלבום האולפן הרביעי של הצמד, "אילן ואילנית". "בין שני לבבות" נכתב על ידי שייקה פייקוב והולחן על ידי נורית הירש. במרכז מילות השיר הושם דגש על מערכת יחסים רומנטית בין שני צדדים. משכך, הדימויים בשיר כפולים ומתארים את צד הגבר ואת צד האישה: "בין שני עולמות", "שעת בין השמשות לאוהבים". ב-16 בנובמבר 1970 נכנס השיר למצעד הפזמונים השביעי של "קול ישראל" במקום השביעי. ב-7 בדצמבר עלה למקום הראשון, שם שהה שבוע אחד בלבד. ב-4 בינואר 1971, לאחר שבעה שבועות צעידה רצופה, יצא מהמצעד השבועי. בין שני לבבות, באוסף המוזיקה הישראלית המצעד השבועי של קול ישראל מתאריך 16 בנובמבר 1970. פזמונט המצעד השבועי של קול ישראל מתאריך 7 בדצמבר 1970. פזמונט המצעד השבועי של הגל הקל, 4 בינואר 1971. פזמונט
בית הספר לוויקינגים

בית הספר לוויקינגים (באנגלית: Vikingskool) היא סדרת טלוויזיה מונפשת צרפתית, אשר פותחה על ידי Samka Productions בהפקה משותפת עם דיסני והונפשה על ידי Cartoon Saloon. הסדרה שודרה לראשונה בצרפת ב-6 במאי 2022 בערוץ Okoo, ובבריטניה ואירלנד היא צפויה להיות מופצת בשנת 2022 בשירות הסטרימינג דיסני+. לסדרה ישנם 26 פרקים שאורכם כ-23 דקות. כרגע לא ידוע אם תהיה עוד עונה או שהסדרה נגמרה. אריק, אילבה וארני הם ויקינגים מתחילים, בטוחים שלכולם יש את מה שנדרש כדי להצליח בבית הספר לוויקינגים חסר הרחמים. אבל הדרך לסיום הלימודים ארוכה! כדי להגיע לסוף ההרפתקה הזו, למרבה המזל יש להם את הסיבולת, האומץ והאינטליגנציה הדרושים - אבל לא בהכרח את כל התכונות הללו בו זמנית... הדיבוב העברי בוים על ידי תמי ברק ומייה קדוש, והופק על ידי עדי וולוצקי. "בית הספר לוויקינגים", במסד הנתונים הקולנועיים IMDb (באנגלית) "בית הספר לוויקינגים", במסד הנתונים הקולנועיים KinoPoisk (ברוסית) בית הספר לויקינגים, במיזם "אישים" לתיעוד היצירה הישראלית אפי טריגר, יוני 2022 בערוצי דיסני, באתר פופ טארטס